**BYD Auto** (kinesisk: 比亚迪汽车; pinyin: *Bǐyàdí Qìchē*; navnet forkorter slagordet *Build Your Dreams*) er en kinesisk bilprodusent med hovedkvarter i Shenzhen i provinsen Guangdong. Selskapet ble opprettet i 2003 og er del av BYD Company. I 2009 solgte selskapet 448.400 biler i Kina, hvorav to tredjedeler av modellen BYD F3.

BYD Song Max, 2018
BYD e6
Rundt 2000 til 2010 ble flere kinesiske bilprodusenter anklaget for å kopiere bilmodeller fra vestlige produsenter. Noen BYD-modeller har historisk sett vært lik modeller fra andre merker, inkludert modeller fra Lexus, Toyota, Honda, Mercedes Benz, og Porsche.

I desember 2008 begynte BYD Auto å selge verdens første masseproduserte oppladbare hybridbil, BYD F3DM. I 2009 begynte BYD eksporten av sine biler til Afrika, Sør-Amerika og Midtøsten, hvor bilene konkurrerte på pris, ikke kvalitet. I mai 2020 annonserte BYD at de ville begynne å eksportere til Europa, med start i Norge.

BYD fikk også en rekke leveranser av elektriske busser, som 1002 busser til Bogotá i 2022. I 2022 produserte BYD sine siste rene bensinmotorer biler, fra nå av satset de på plug-in hybrid og elektriske biler. I juni 2022 kunngjorde BYD Auto at de hadde solgt rundt 641 000 elbiler i første halvdel av 2022, og gikk forbi Tesla og ble den største elbilprodusenten i verden.

BYD har (pr. 2023) produksjons- eller utviklingsenheter i Xi'an, Beijing, Shenzhen, Changsha, Shaoguan og Shanghai. I tillegg har de bussproduksjon i Dalian, Brasil, Lancaster i California, Komárom i Ungarn og Newmarket i Ontario (for å håndtere bestillinger i Canada).

BYD i Norge
-----------

RSA er importør for BYD i Norge, og har sammen med BYD utviklet en komplett strategi for bilsalg, ettermarked og delesalg. RSA og BYD Norge hadde per 2021 bygget opp et nettverk med 43 forhandlere.

Referanser
----------

1. ↑  2009 Chinese Auto Sales Arkivert 14. juli 2011 hos Wayback Machine.
2. ↑  BYD aims to double car sales again in 2010 Arkivert 13. januar 2011 hos Wayback Machine.
3. ↑  «BYD SUV Revealed! – Its not a Lexus RV, its not a Lexus RV…». *web.archive.org*. 8. juli 2011. Arkivert fra originalen 8. juli 2011. Besøkt 19. mars 2023.
4. ↑  «Why Warren Buffett is investing in electric car company BYD - Apr. 13, 2009». *web.archive.org*. 27. april 2009. Archived from the original on 27. april 2009. Besøkt 19. mars 2023. CS1-vedlikehold: Uheldig URL (link)
5. ↑  «Chinese firm BYD to begin European expansion in Norway». *Autocar* **(engelsk)**. Besøkt 19. mars 2023.
6. ↑  Institute, Strategic Research. «BYD Bags Order for 406 Electric Buses for Bagota in Colombia». *SteelGuru Business News* **(engelsk)**. Besøkt 19. mars 2023.
7. ↑  «BYD Discontinues Gas-only Auto Line to focus on PHEV and Pure Electric Tech - BYD USA».  **(engelsk)**. Besøkt 19. mars 2023.  Ekstern lenke i `|verk=` (hjelp)
8. ↑  «The world's biggest EV seller is a three-letter name beloved by Warren Buffett». *South China Morning Post* **(engelsk)**. 5. juli 2022. Besøkt 19. mars 2023.
9. ↑  De første 100 bilene er her – nå starter en stor offensiv i Norge

Eksterne lenker
---------------

* Offisielt nettsted Rediger på Wikidata

* (en) BYD vehicles – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |